# Contra-Aquincum

### A Wikipédiából, a szabad lexikonból.

A Contra-Aquincum római kori erőd, amelynek maradványai Budapest V. kerületében, a Március 15. téren találhatók, nem messze az Erzsébet hídtól.

## [szerkesztés] Az erőd

Az eredetileg 85 × 85 méter alapterületűre becsült római erőd feltehetően a 4. században épült, a szemközti oldalon levő római erődítmény, Aquincum biztosítására. A rómaiaknak szokásuk volt ugyanis, hogy a Duna bal partján, a limesszel szemben, véderődöket emeltek az általuk uralt jobb part védelmére.

## [szerkesztés] A feltárás

Csak északi falát tárták fel, két kiugró, patkó alakú tornyával. Egyik saroktornya a Belvárosi Plébániatemplom szentélyénél feküdt. 1898-ban, az Erzsébet híd építésénél átvágták a déli falat, illetve a délnyugati saroktornyot.

A Március 15. tér csak azután alakult ki, hogy 1930-1931-ben elbontották a régi piarista rendházat. Az ásatások eredményeit csak 1970-től tették látogathatóvá, amikor egy mélyített szabadtéri múzeumot létesítettek, római kori síremlékeknek és más kőemlékeknek a másolataival. Sajnos, a tér rendezésénél nem találtak módot a templomtól délre fekvő kis gótikus Szent Mihály-kápolna bemutatására, amely ma is a felszín alatt van, betemetve.

A lap eredeti címe "http://hu.wikipedia.org../../../c/o/n/Contra-Aquincum_2689.html"

Kategória: Budapest történelme

##### Views

- Szócikk
- Vitalap
- Aktuális változat

##### Keresés

##### Más nyelveken

- Nederlands